钦定古今图书集成/明伦汇编/氏族典/第624卷 > 拓跋鉴
## 钦定古今图书集成/明伦汇编/氏族典/第624卷 > 拓跋鉴

按《魏书河南王传》：“和弟鉴，字绍达，少有父风，颇览书
传，沉重少言，宽和好士。拜通直散骑常侍，寻加冠军
将军，守河南尹。车驾南伐，以鉴为平南将军，还除左
卫将军，出为征卤将军、齐州刺史。萧衍角城戍主柴
庆宗以城内附，鉴遣淮阳太守吴秦生率兵千馀赴
之。衍淮阴援军已来断路，秦生屡战破之，乘胜而进”，
遂克角城。年四十二薨。赠卫大将军、齐州刺史，谥曰
悼王。长子伯宗，员外郎。次仲渊，兰陵太守。并早卒。仲
渊弟季伟，武定中，太尉中兵参军。